- Hindi News
- National
- प्रधानमंत्री आवास योजना के हितग्राहियों का भौतिक सत्यापन कराए जाने की मांग
प्रधानमंत्री आवास योजना के हितग्राहियों का भौतिक सत्यापन कराए जाने की मांग
भास्कर संवाददाता | खनियांधाना
जनपद की ग्राम पंचायत रिछाई के गांव छिराई के रहवासियों ने प्रधानमंत्री आवास योजना के पात्र हितग्राहियों का भौतिक सत्यापन कराए जाने की मांग की है। उनका कहना है कि ग्राम सरपंच सचिव ने अपने लोगों को आवास योजना का लाभ दिलाए की खातिर अपात्र लोगों के नाम सूची में शामिल कर लिए हैं, जिससे पात्र हितग्राहियों को शासन की योजना के लाभ से वंचित होना पड़ रहा है। कलेक्टर शिवपुरी को भेजे एक शिकायत आवेदन में हितग्राही सेंद्रपाल पुत्र कन्हईलाल, प्रहलाद पुत्र रघुराज, उत्तम पुत्र ब्रखभान यादव ने सरपंच, सचिव ने गांव की सूची से पात्र हितग्राहियों के नाम हटाकर ऐसे लोगों के नाम जोड़ दिए हैं जिनके पास पहले से पक्के मकान बने हैं।
मनमर्जी से तैयार की गई सूची की निष्पक्ष जांच कराई जाकर संबंधितों के खिलाफ कार्रवाई की जानी चाहिए। उन्होंने अपने आवेदन में प्रधानमंत्री आवास योजना के पात्र और अपात्र हितग्राहियों का भौतिक सत्यापन कराए जाने की मांग की है।
tgl_Latn sot_Latn hin_Deva hin_Deva san_Deva hin_Deva hin_Deva